open-index/open-wikipedia-markdown huggingface dataset:
প্রীতম আহমেদ

** প্রীতম আহমেদ** (জন্ম: ২৪ এপ্রিল) বাংলাদেশের একজন গীতিকার, সুরকার,গায়ক,অভিনেতা ও সমাজকর্মী। প্রীতম আহমেদ বর্তমানে ইংল্যান্ডে বসবাস করছেন  এবং ব্রিটিশ এবং হলিউড চলচ্চিত্রে নিয়মিত অবদানকারী। তিনি সম্প্রতি বিবিসির এ ভেরি ব্রিটিশ স্ক্যান্ডাল সিরিজে অভিনয় করেছেন। তিনি সংগীত চর্চার পাশাপাশি মানবাধিকার, সমাজ সংস্কার নিয়ে কাজ করেন এবং ২০১৩ সালে সংগঠিত শাহবাগ আন্দোলনের একজন সংগঠক। কেবল শাহবাগ আন্দোলনে যোগদানই নয়, তিনি এটি নিয়ে বেশ কিছু গান লিখেছেন এবং সেগুলোতে সুরারোপ করেছেন যা আন্দোলনকারীদের উজ্জীবিত করেছে।

## প্রাথমিক জীবন
প্রীতম আহমেদের জন্ম ২৪ এপ্রিল বাংলাদেশের ঢাকা শহরে। তিনি সরকারি সংগীত কলেজ থেকে নজরুল সংগীতে শিক্ষা লাভ করেন। নিউ ইয়র্ক গীটার একাডেমী থেকে স্প্যানিশ ফ্লেমিঙ্গো গীটারে পড়ালেখা করছেন, বর্তমানে ইংল্যান্ডের মিডলসেক্স বিশ্ববিদ্যালয়ে সংগীত বিষয়ে উচ্চশিক্ষা গ্রহণ করছেন।

## গায়ক জীবন
কিশোর বয়স থেকেই সংগীতের সাথে জড়িত প্রীতম আহমেদ কবীর সুমন, অজয় চক্রবর্তী, ওস্তাদ রাশীদ খান, বব ডিলান, বিবি কিং, স্টিভ র‌্যাভন প্রমুখ জীবনমুখী শিল্পীদের দ্বারা প্রভাবিত। ঢাকার সদরঘাটে কুপিয়ে হত্যা করা বিশ্বজিৎ, বাংলাদেশ-ভারতে সীমান্তে কাঁটাতারে ঝুলিয়ে রাখা ফেলানী, গাজীপুরে বাসের মধ্যে আগুনে পুড়িয়ে মারা মনির, দিল্লিতে বাসে গণ-ধর্ষণের শিকার দামিনী, পুরুলিয়ার 'ছেলে না মেয়ে' প্রশ্নে মেডিক্যাল টেস্টের মুখোমুখি হওয়া পিংকি প্রামাণিক প্রভৃতি রাজনৈতিক, সামাজিক, অর্থনৈতিক সম-সাময়িক ঘটনা নিয়ে তিনি প্রতিবাদী হয়ে ওঠেন এবং গান বাঁধেন। এ পর্যন্ত তার মোট ১২টি অ্যালবাম প্রকাশিত হয়েছে।

জনপ্রিয় গান

* বালিকা
* ভালবাসার মিছিলে এসো
* ভোট ফর ঠোঁট
* তুই কি আমার বন্ধু হবি
* ভাইয়া
* সংসার
* দহন
* শজারু
* রেড রোজ
* মানুষ
* নাস্তিক
* বিশ্বজিৎ
* কানসাট
* চলো পালাই
* কপি পেস্ট
* কার জন্য

## কর্ম জীবন
প্রীতম আহমেদ প্রথমে বাংলাদেশের বেসরকারি টেলিভিশন 'চ্যানেল আই'-এ অনুষ্ঠান নির্মাতা হিসাবে যোগ দেন এবং দীর্ঘদিন সেখানে কর্মরত ছিলেন; পরবর্তীতে তিনি নিজের একটি স্টুডিও কাম প্রোডাকশন কোম্পানি গঠন করেন এবং নাম দেন 'গানওয়ালা'। এছাড়াও তিনি অনলাইন পত্রিকা মিডিয়াটাইমস টোয়েন্টিফোর ডট কম-এর সম্পাদক হিসাবেও যুক্ত আছেন।

প্রীতম আহমেদ ব্যক্তি জীবনে লেখালেখির সাথেও যুক্ত আছেন; ২০১৫ সালের অমর একুশে বই মেলায় র‌্যামন পাবলিশার্স থেকে তার কবিতার বই 'জন্মদাগ' প্রকাশিত হয়েছে।

## ব্যক্তিগত জীবন
বর্তমানে প্রীতম ইংল্যান্ডে স্থায়ীভাবে বসবাস করছেন এবং ব্রিটিশ মূলধারার সিনেমায় নিয়মিত অভিনয় করছেন।

## তথ্যসূত্র

## বহিঃসংযোগ
* ইউটিউব-এ প্রীতম আহমেদ।
* বাংলা মুভি ডাটাবেজ-এ প্রীতম আহমেদ।
* ডয়েস ভেল-কে দেয়া প্রীতম আহমেদের একটি সাক্ষাৎকার।
* 'আমার কাছে প্রেমের সংজ্ঞা বিশ্বাস'  দৈনিক কালের কন্ঠ-কে দেয়া প্রীতম আহমেদের সাক্ষাৎকার।

বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:লেজার ভিশনের শিল্পী
বিষয়শ্রেণী:বাংলাদেশী সুরকার
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:ব্রিটিশ মুসলিম
বিষয়শ্রেণী:বাংলাদেশী বংশোদ্ভূত ইংরেজ ব্যক্তি
বিষয়শ্রেণী:ঢাকার ব্যক্তি
বিষয়শ্রেণী:ঢাকার সঙ্গীতজ্ঞ
বিষয়শ্রেণী:সেন্ট যোসেফ উচ্চ মাধ্যমিক বিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর বাংলাদেশী গায়ক
সফটওয়্যার স্বাধীনতা দিবস

thumb|250px|right|সফটওয়্যার স্বাধীনতা দিবস লোগো

**সফটওয়্যার স্বাধীনতা দিবস** (, শব্দ সংক্ষেপ:SFD) সারা বিশ্বব্যাপী মুক্ত সফটওয়্যার নিয়ে বাৎসরিক ভাবে উদ্‌যাপন করা হয় এমন একটি দিন। বিশ্বব্যাপী মুক্ত সফটওয়্যার ব্যবহার ও প্রচার-উৎসাহ বাড়ানোর জন্যই দিনটি পালন করা হয়।

## ইতিহাস
২০০৪ সাল থেকে প্রথম পালন করা হয় এদিনটি। ২০০৪ সালের ২৮ আগস্ট ১২ টি দলের অংশগ্রহণে প্রথম উদ্‌যাপন করা হয় দিনটি। ২০১০ সালে ১০০র বেশি দলের অংশগ্রহণে পালন করা হয় দিনটি  ২০০৬ সাল থেকে প্রতি বছরের সেপ্টেম্বর মাসের তৃতীয় শনিবার পালন করা হয় দিনটি।

## তথ্যসূত্র

## বহিঃসংযোগ
* সফটওয়্যার স্বাধীনতা দিবস
* আন্তর্জাতীক সফটওয়্যার স্বাধীনতা

বিষয়শ্রেণী:মেধা সম্পদ সক্রিয়তাবাদ
বিষয়শ্রেণী:সেপ্টেম্বর উদ্‌যাপন
বিষয়শ্রেণী:ধর্মনিরপেক্ষ ছুটির দিন
বিষয়শ্রেণী:শনিবারের উদ্‌যাপন
বিষয়শ্রেণী:আন্তর্জাতিক উদ্‌যাপন
বিষয়শ্রেণী:অনানুষ্ঠানিক উদ্‌যাপন
বিষয়শ্রেণী:২০০৪-এ প্রতিষ্ঠিত পুনরাবৃত্ত ঘটনা
দেশী সজারু

**দেশী সজারু** বা **ভারতীয় সজারু** বা **ঝুঁটিধর সজারু** (; বৈজ্ঞানিক নাম: *Hystrix indica*) তীক্ষ্ণ দন্তবিশিষ্ট ইঁদুরজাতীয় প্রাণী হিসেবে হিস্ট্রিসিডে পরিবারভূক্ত সদস্য। কখনো কখনো এটিকে তীক্ষ্ণ দন্তবিশিষ্ট ইঁদুর হিসেবে গণ্য করা হয়। মূলতঃ দক্ষিণ এশিয়ার বাংলাদেশ, ভারত, পাকিস্তান, নেপাল, শ্রীলঙ্কা; পশ্চিম ও মধ্য এশিয়াসহ আফগানিস্তান, তুর্কমেনিস্তান, চীন এবং মধ্যপ্রাচ্যের দেশসমূহে এজাতীয় সজারুকে দেখতে পাওয়া যায়। পাহাড়-পর্বত, উষ্ণমণ্ডলীয় এবং নাতিষীতোষ্ণমণ্ডলীয় এলাকার সমতলভূমি ও সংশ্লিষ্ট বনাঞ্চলে দেশী সজারুকে দেখা যায়। হিমালয় পবর্তমালার ২,৪০০ মিটার উচ্চতায়ও দেশী সজারুর সন্ধান পাওয়া গেছে।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

## বৈশিষ্ট্য
বৃহৎ ইঁদুরজাতীয় প্রাণী হিসেবে দেশী সজারুর দেহ ০.৯ মিটার (৩ ফুট) বা তদূর্ধ্ব হতে পারে এবং দৈহিক ওজন ১৪.৫ কিলোগ্রাম (৩২ পাউন্ড) হয়ে থাকে। দেহের বহিরাবরণের পশমগুলো মোটা। এতে কয়েক স্তরবিশিষ্ট শক্তিশালী, ধারালো ও তীক্ষ্ণ ধরনের কাঁটা রয়েছে। দীর্ঘতম কাঁটাটি কাঁধের দিকে জন্মায় যা প্রাণীর দেহের এক-তৃতীয়াংশ হয়। এর লেজও ছোট কাঁটার আবরণে পূর্ণ যা আত্মরক্ষার্থে ব্যবহার করে ও বিচ্ছুরণ ঘটায়। এর বিস্তৃত পা এবং লম্বা থাবা রয়েছে। যখন দেশী সজারু আক্রমণের শিকার হয় তখন তার দেহস্থিত কাঁটাগুলো সক্রিয় হয় ও লেজ থেকে খসে গিয়ে শিকারের দিকে বিচ্ছুরিত করে শিকারীকে দূরে সরাতে বাধ্য করে। যদি কোন কারণে এই বিষাক্ত কাঁটা শিকারীর গায়ে বিদ্ধ হয়, তাহলে মৃত্যু কিংবা গুরুতর আহত হবার ঘটনা ঘটতে পারে।

গড়পড়তা স্ত্রীজাতীয় দেশী সজারুর যৌবনপ্রাপ্তি ঘটে ২৫ মাস বয়সে। এর বিপরীতে পুরুষ প্রজাতিটির সময় লাগে প্রায় ২৯ মাস। নিশাচর প্রাণী হিসেবে দেশী সজারু মাটির নিচে আশ্রয় নেয়। স্ত্রী সজারুটি ২১০ দিন সময় পর্যন্ত গর্ভধারন করে। বছরে এরা ১ থেকে সর্বোচ্চ ৪টি শাবক প্রসব করে।

## খাদ্যাভ্যাস
নিরামিষভোজী জীব হিসেবে এটি পাতা, ঘাস, ছোট ছোট গাছপালা খেয়ে জীবনধারন করে। গায়ের রঙ কালো প্রকৃতির হয়। মাটিতে গর্ত খুঁড়ে বাসস্থানের উপযোগী পরিবেশ গড়ে। এদের জীবনকালের সঠিক সময়কাল পাওয়া যায়নি। খাবার সংগ্রহের জন্য এরা বিভিন্ন ধরনের গাছপালার পাশাপাশি ফলমূল, শস্য, গাছের শিকড় পর্যন্ত এরা খেয়ে ফেলে। ভারতের কিছু অংশে কৃষকের উৎপাদিত ফসল খেয়ে অনিষ্টকারী প্রাণী হিসেবে এরা পরিচিতি পেয়েছে।

জিম করবেট এবং কেনেথ এন্ডারসনের ন্যায় অনেক প্রকৃতিবিদ তাদের বিবরণীতে উল্লেখ করেছেন যে, অনেক বাঘ-চিতাবাঘ সজারুদের সাথে যুদ্ধ করে পরাস্ত ও আঘাতপ্রাপ্ত হয়েই মূলতঃ মানুষখেকো প্রাণীতে পরিণত হয়েছে। এর মাধ্যমেই দেশী সজারুদের আত্মরক্ষা ও বন্য পরিবেশে শিকারী প্রাণীদের সাথে তাদের সক্ষমতা বোঝা যায়। পরীক্ষা-নিরীক্ষান্তে ধরা পড়ে যে, কর্ণাটকের দক্ষিণে গুম্মালপুরের চিতাবাঘটির ডান পায়ে দুইটি বিষাক্ত সজারু কাঁটা ফুঁটেছিল। এর ফলশ্রুতিতেই চিতাবাঘটি খেপাটে হয়ে ১৯৫৪ সালে ৪২ জন গ্রামবাসীকে হত্যা করেছিল।

## তথ্যসূত্র

সজারু, ভারত
সজারু, ভারত
সজারু, ভারত
সজারু, ভারত
বিষয়শ্রেণী:বাংলাদেশের স্তন্যপায়ী
বিষয়শ্রেণী:১৭৯২-এ বর্ণিত স্তন্যপায়ী
বিষয়শ্রেণী:আজারবাইজানের স্তন্যপায়ী
বিষয়শ্রেণী:রবার্ট কের (লেখক) কর্তৃক নামকরণকৃত ট্যাক্সা
সিগমা-ডিপি-১

**সিগমা ডিপি ১** উচ্চ-ক্ষমতা সম্পন্ন কম্প্যাক্ট ডিজিটাল ক্যামেরা। জাপানের লেন্স নির্মাতা হিসেবে পরিচিত সিগমা কর্পোরেশন এই ক্যামেরাটি নির্মাণ করে। ক্যামেরাটিতে ১৪ মেগাপিক্সেল ফোভিওন এক্স ৩ সেন্সর (২৬৫২ x ১৭৬৮ x৩ স্তর), ১৬.৬ মিমি এফ ৪.০ লেন্স (২৮ মিমি), একটি ২.৫" এলসিডি এবং পপ-আপ ফ্ল্যাশ রয়েছে। ডিজিটাল এসএলআর ব্যতীত এটাই প্রথম কম্প্যাক্ট কামেরা যাতে এপিএস-সি আকৃতির সেন্সর ব্যবহার করা হয়েছে। সিগমা দাবী করে এই সেন্সর ব্যবহার করার কারণে ছোট্ট আকৃতির পকেট ক্যামেরাতেও ডিজিটাল এসএলআর মানের ছবি তোলা সম্ভব হবে।

thumb|সিগমা ডিপি ১

ক্যামেরাটি প্রথম ২০০৬ সালের ২৬ সেপ্টেম্বর ঘোষণা করা হলেও উৎপাদন সংক্রান্ত সমস্যা থাকায় ক্যামেরাটি বাজারজাত হয় ২০০৮ সালে। পরবর্তীতে ২০০৯ সালে সিগমা ডিপি ২ নামে আরেকটি ক্যামেরা বের করার ঘোষণা দেয় প্রতিষ্ঠানটি। তবে এই ক্যামেরায় অন্য লেন্স ব্যবহার করা হয় এবং দুইটি ক্যামেরাই পাশাপাশি বিক্রয় করতে থাকে সিগমা। ২০০৯ সালের ১৭ নভেম্বর ডিপি ১এস নামে আরো উন্নত একটি সংস্করণের ঘোষণা দেয়া হয়।

## বিশ্লেষণ
কম্প্যাক্ট দেহে বিশাল সেন্সর ব্যবহার করায়, আইএসও ১০০ তে অত্যন্ত এই শ্রেণির ক্যামেরার মধ্যে সবচেয়ে সেরা এবং কম্প্যাক্ট ক্যামেরা হিসেবে সবচেয়ে ভালো মানের ছবি ইত্যাদি উদ্ভাবনের জন্য ক্যামেরাটি সকলের কাছে প্রশংসা পায়। দিনের আলোয় প্রাকৃতিক দৃশ্য এবং আর্কিটেকচারাল স্থিরচিত্রের ক্ষেত্রে ক্যামেরাটিকে ডিজিটাল এসএলআর সমমান বলে উল্লেখ করা হলেও স্বল্প আলোয় বাজে পারফরমেন্স এবং ধীর গতির কারণে সমালোচিত হয়। বিশ্লেষণের শেষে ক্যামেরাটি সম্পর্কে বলা হয়ে, "দারুণ একটি কনসেপ্ট কিন্তু আরো কাজ করতে হবে।" ক্যামেরাটির ইউজার ইন্টারফেসটিও সমালোচনার শিকার হয়।

## উন্নয়ন
২০১২ সালের ফেব্রুয়ারি মাসে সিগমা ডিপি ১ এবং ডিপি ২ উভয় সংস্করণের হালনাগাদ বের করার ঘোষণা দেয়। নতুন সংস্করণ গুলোর নামের শেষে প্রকৌশলী এবং স্থিরচিত্রগ্রাহক ফোভিওন মেরিল (১৯৪৯-২০০৮) এর স্মৃতিতে মেরিল যুক্তি করে ডিপি ১ মেরিল এবং ডিপি ২ মেরিল নামকরণ করা হয়। নতুন সংস্করণে ৪৬ মেগাপিক্সেল ফোভিওন সেন্সর ব্যবহার করায় ছবির মান আরো উন্নত হয়েছে।

## আরও দেখুন
* Sigma DP2
* Sigma SD9
* Sigma SD10
* Sigma SD14
* Sony DSC-R1
* Micro 4/3

## তথ্যসূত্র

* Sigma Corp. DP1 Special Site (2007).

## বহিঃসংযোগ

* Reviews: DPreview; Imaging-Resource &nbsp; Rytterfalk, &nbsp; Testieb
* Review of the DP1 camera

ডিপি ১
জন ল্যাথাম (পক্ষীবিদ)

**জন ল্যাথাম** (জুন ২৭, ১৭৪০ - ফেব্রুয়ারি ৪, ১৮৩৭) একজন ইংরেজ চিকিৎসক, প্রকৃতিবিদ ও লেখক। ১৭৪০ সালে দক্ষিণ-পূর্ব লন্ডনের এলথ্যামে জন্মগ্রহণ করেন। সেখানকার শল্যচিকিৎসক জন ল্যাথামের (মৃত্যু, ১৭৮৮) জ্যেষ্ঠ পুত্র ছিলেন তিনি। তার মাতা ছিলেন ইয়র্কশায়ারের মেয়ে।

## সংক্ষিপ্ত জীবনী

ল্যাথামকে বলা হয় অস্ট্রেলিয়ান পক্ষীবিজ্ঞানের জনক। অষ্টাদশ শতকের শেষ দুই দশকে অস্ট্রেলিয়া থেকে যে সমস্ত পাখির নমুনা ইংল্যান্ডে এসে পৌঁছেছিল, ল্যাথাম প্রায় সবগুলো বিশ্লেষণ করে দেখেন এবং তাদের অনেকগুলোর নামকরণ করেন। এমু, হলদেঝুঁটি কাকাতুয়া, লায়ারবার্ড, যুথ বাবুই, নীলটুনি, অস্ট্রেলিয়ার ছাতারে , হায়াসিন্থ ম্যাকাও ইত্যাদি বহু পাখির নামকরণ তারই অবদান। কেন্টের ডাটফোর্ডে তিনি চিকিৎসক হিসেবে কর্মজীবন শুরু করেন। সেখানে তিনি প্রথমবারের মত ডার্টফোর্ড ফুটকি শনাক্ত করেন। ১৭৯৬ সালে তিনি অবসর গ্রহণ করেন ও হ্যাম্পশায়ারে স্থায়ী হন। তার প্রধান সৃষ্টিকর্মের অন্যতম হচ্ছে *A General Synopsis of Birds* (১৭৮১–১৮০১) এবং *General History of Birds* (১৮২১–১৮২৮)।

পক্ষীবিদ্যা বিষয়ে ল্যাথামের প্রথম সৃষ্টি *A General Synopsis of Birds*-তে মোট ১০৬টি চিত্রের সন্নিবেশ ঘটিয়েছিলেন তিনি। সবগুলো চিত্রই ছিল তার আঁকা। বিভিন্ন সংগ্রহ ও জাদুঘর থেকে তিনি যে সমস্ত নতুন প্রজাতি শনাক্ত করেছিলেন, প্রায় তার সবগুলোই তিনি এ গ্রন্থে বর্ণনা করেন। জর্জ-লুই ল্যক্লের, কোঁত দ্য বুফোঁর মত তিনিও প্রজাতিসমূহের নামের উপর বেশি জোর দেন নি। পরবর্তীতে ল্যাথাম উপলব্ধি করেন যে শুধুমাত্র লিনিয়াসের দ্বিপদ নামকরণ পদ্ধতির ব্যবহার প্রজাতি তাকে নতুন বৈজ্ঞানিক নামকরণের সম্মান এনে দেবে। সেকারণে ১৭৯০ সালে তিনি *Index Ornithologicus* প্রকাশ করেন এবং তার পূর্বে বর্ণিত প্রজাতিসমূহের সঠিক বৈজ্ঞানিক নাম গ্রন্থটিতে উল্লেখ করেন। দুর্ভাগ্যবশত তার আগেই ইয়োহান ফ্রিডরিশ মালিন লিনিয়াসের *Systema Naturæ*র নিজস্ব সংস্করণ রচনা করেন এবং সেখানে ল্যাথাম বর্ণিত প্রজাতিসমূহের নামকরণ করে ফেলেন। সেজন্য সেসব প্রজাতির বৈজ্ঞানিক নামের ক্ষেত্রে মালিন প্রদত্ত নামগুলোই বেশি প্রাধান্য পায়।

## তথ্যসূত্র

## গ্রন্থপঞ্জি
* John Latham, *[http://books.google.co.uk/books?id=1vZAAAAAcAAJ&dq=inauthor%3Ajohn%20inauthor%3Alatham&pg=PA465#v=onepage&q&f=false Index Ornithologicus, Sive Systema Ornithologiae: Complectens Avium Divisionem In Classes, Ordines, Genera, Species, Ipsarumque Varietates: Adjectis Synonymis, Locis, Dexdriptionibus, &c]*, Volume 2, Publisher Leigh Et Sotheby, 1790. (At Google books)
* John Latham, *[http://books.google.co.uk/books?id=W4RIAAAAYAAJ&dq=inauthor%3Ajohn%20inauthor%3Alatham&pg=PR5#v=onepage&q=inauthor:john%20inauthor:latham&f=false A general history of birds], Volume 1*, Publisher Jacob and Johnson, for the author, 1821. (At Google books)

## বহিঃসংযোগ
* View works by John Latham online at the Biodiversity Heritage Library.

বিষয়শ্রেণী:১৭৪০-এ জন্ম
বিষয়শ্রেণী:১৮৩৭-এ মৃত্যু
বিষয়শ্রেণী:ব্রিটিশ পক্ষিবিজ্ঞানী
বিষয়শ্রেণী:বৈজ্ঞানিক অঙ্কনশিল্পী
বিষয়শ্রেণী:ব্রিটিশ অঙ্কনশিল্পী
বিষয়শ্রেণী:লন্ডনের লেলিন সোসাইটির সদস্য
বিষয়শ্রেণী:রয়েল সুইডিশ অ্যাকাডেমি অফ সায়েন্সেসের সদস্য
বিষয়শ্রেণী:টেক্সানো কর্তৃপক্ষ
বিষয়শ্রেণী:ডাটফোর্টের মানুষ
বিষয়শ্রেণী:ব্রিটিশ পাখি শিল্পী
বিষয়শ্রেণী:পক্ষিবিজ্ঞানী
বিষয়শ্রেণী:রয়েল সোসাইটির সভ্য
বিষয়শ্রেণী:ইংরেজ পক্ষিবিজ্ঞানী
বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য
বিষয়শ্রেণী:ইংরেজ প্রকৃতিবিদ
বিষয়শ্রেণী:১৮শ শতাব্দীর ব্রিটিশ প্রাণিবিজ্ঞানী
মোহাম্মদ আবদুল আজিজ

**মোহাম্মদ আবদুল আজিজ** (জন্ম: অজানা- মৃত্যু: ১৯৯৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
মোহাম্মদ আবদুল আজিজের জন্ম কুমিল্লা জেলার ব্রাহ্মণপাড়া উপজেলার ষাটশালা গ্রামে। তার বাবার নাম এম আবদুল মজিদ এবং মায়ের নাম সুফিযা মজিদ। তার স্ত্রীর নাম নীলুফার আজিজ। তাদের দুই ছেলে।

## কর্মজীবন
মো. আবদুল আজিজ ১৯৭১ সালে ঢাকা কলেজের বিএ (পাস) ক্লাসের দ্বিতীয় বর্ষের শিক্ষার্থী ছিলেন। ছাত্র রাজনীতিও করতেন। তখন ঢাকা কলেজ ছাত্র সংসদের সহসভাপতি ছিলেন। মুক্তিযুদ্ধ শুরু হলে এপ্রিল মাসের শেষে ভারতে যান। মে মাসের মাঝামাঝি সময় যুদ্ধে যোগ দেন। সায়েদাবাদের অপারেশন ছিল তার প্রথম অপারেশন। পরে অপারেশন করেন গ্রিন রোডসহ আরও কয়েকটি স্থানে। 

## মুক্তিযুদ্ধে ভূমিকা
১৯৭১ সালের জুন মাসের প্রথম সপ্তাহে বাংলাদেশের অবস্থা পর্যবেক্ষণ করতে ৭ জুন জাতিসংঘের একটি পর্যবেক্ষক দল ঢাকায় আসার কথা জানতে পারেন মুক্তিযোদ্ধারা। তারা কয়েক দিন ঢাকায় থাকবেন এবং সে সময় ঢাকা শহর ও আশপাশ এলাকায় মুক্তিযোদ্ধাদের গেরিলা অপারেশন করা হবে। বাংলাদেশে মুক্তিযুদ্ধ চলছে, এটা তাদের কাছে প্রমাণ করতেই এমন উদ্যোগ। এরপর ভারত থেকে ঢাকায় আসে একদল গেরিলা মুক্তিযোদ্ধা। তারা কয়েকটি দলে বিভক্ত ছিলোর যার মধ্যে একটি দলে ছিলেন মো. আবদুল আজিজ। তিনিসহ ৪২ জনের দল মনতলি ক্যাম্প হয়ে ৬ জুন নারায়ণগঞ্জ জেলার আড়াইহাজার থানার গোপালদী যান এবং সেখানে ১০টি দলে বিভক্ত হয়ে যার যার লক্ষ্যস্থলে রওনা হয়। আক্রমণের সময় নির্ধারণ করা হয় রাত দুইটা। প্রতি দলের জন্য একটি টার্গেটের পাশাপাশি বিকল্প টার্গেটও দেওয়া হয়েছিল। দলে ছিলেন ঢাকার অলি, আজিজুল ইসলাম (বীর বিক্রম) । লক্ষ্য ছিল যাত্রাবাড়ী ইলেকট্রিক সাবস্টেশন। রাত ১২টার দিকে যাত্রাবাড়ী পৌঁছে মুক্তিযোদ্ধারা দেখতে পেলেন সেখানে ২০ জন পাকিস্তানি সেনা-পুলিশ পাহারায়। আছে দুটি এলএমজি পোস্ট। মুক্তিযোদ্ধাদের কাছে মাত্র একটা স্টেনগান। তাই বাধ্য হয়েই যেতে হয় বিকল্প টার্গেট সায়েদাবাদ সেতুর নিচ দিয়ে নিয়ে যাওয়া মেইন ইলেকট্রিক কেব্ল লাইন ধ্বংস করতে। সেখানে পৌঁছাতে সময় ঘনিয়ে গেল। সেতুর নিচে সবাই যখন কেবেল এক্সপ্লোসিভ লাগাতে ব্যস্ত, ঠিক তখনই বিকট আওয়াজ হয়। অন্য কোন একটি দলের অপারেশনের আওয়াজ ছিলো সেটি। এ দলের কাছে ছিল ৩০ পাউন্ড এক্সপ্লোসিভ। অভিজ্ঞতার অভাবে সব এক্সপ্লোসিভ কেবেল লাগিয়ে টাইম ফিউজে আগুন দিয়ে দৌড় দেন আবদুল আজিজ। অনেক দূর যাওয়ার পরও যখন দেখলেন বিস্ফোরণ হচ্ছে না তখন সেখানে আবার ফিরে যাবেন কি না ভাবতে ভাবতে বিদ্যুৎ চমকের আলো ছড়িয়ে ঘটল প্রচণ্ড বিস্ফোরণ। পাঁচ পাউন্ড হলেই যেখানে কাজ হতো। সেখানে ছিলো ৩০ পাউন্ড। সঙ্গে সঙ্গে বিদ্যুৎ সংযোগ বিচ্ছিন্ন। পরে দেখা গেল সেতুর ওপর দিয়ে যান চলাচল বন্ধ। সেতুর বিভিন্ন স্থানে মারাত্মক ফাটল ধরেছে। তিনটি ফাটল বেশ বড়। ফুটো হয়ে গেছে সেতুতে।

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:১৯৯৯-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
সোনাদিয়া দ্বীপ

thumb|সোনাদিয়ার সমুদ্র সৈকত
**সোনাদিয়া দ্বীপ** বাংলাদেশের কক্সবাজার জেলার মহেশখালী উপজেলার অর্ন্তগত কুতুবজোম ইউনিয়নে অবস্থিত একটি দ্বীপ। এটি জীববৈচিত্রের দ্বীপ নামেও পরিচিতি এবং এ দ্বীপ প্রাকৃতিক সৌন্দর্য পিপাসুদের জন্য অন্যতম পর্যটন স্থান। চারদিকে গভীর সমুদ্রের সাগরের ঢেউ সমৃদ্ধ এটি মূলত প্যারাদ্বীপ নামে পরিচিতি।

## বর্ণনা
অপরূপ সৌন্দর্যের আধার এ দ্বীপ কক্সবাজার শহর থেকে ৭ কিলোমিটার উত্তর পশ্চিমের দূরে সাগর গর্ভে অবস্থিত। দ্বীপটির আয়তন প্রায় ৯ বর্গকিলোমিটার। তিন দিকে সমুদ্র সৈকত,সাগর লতায় ঢাকা বালিয়াড়ি, কেয়া- নিশিন্দার ঝোপ, ছোট-বড় খাল বিশিষ্ট প্যারাবন। বিচিত্র প্রজাতির জলচর পাখি দ্বীপটিকে করেছে অনন্য বৈশিষ্ট্য মণ্ডিত। এটি মহেশখালী কেনেল দ্বারা কক্সবাজারের মূল ভূখণ্ড থেকে বিছিন্ন হয়েছে।

এর এটি দেশের প্রধান শুটকি মাছ উৎপাদন কেন্দ্র। এখানকার ম্যানগ্রোভ বন এবং উপকূলীয় বনভূমি, সাগরে গাঢ় নীল পানি, কেয়া বন, লাল কাঁকড়া, বিভিন্ন প্রকারের সামুদ্রিক পাখি পর্যটকদের মনে দোলা দেয়। এই দ্বীপটি বাংলাদেশের গভীর সমুদ্র বন্দর তৈরির জন্য নির্বাচিত হয়েছে।

## বিভিন্ন প্রতিষ্ঠান
এই দ্বীপে ২টি মসজিদ, ১টি প্রাথমিক বিদ্যালয়, ১টি সাইক্লোন সেন্টার, আনুমানিক ১২টি গভীর নলকূপ ও ১ টি বেসরকারি বিদ্যালয় রয়েছে।

## তথ্যসূত্র

## বহিঃসংযোগ
* অফিশিয়াল ওয়েবসাইট

বিষয়শ্রেণী:বাংলাদেশের দ্বীপ
বিষয়শ্রেণী:কক্সবাজার জেলা
বিষয়শ্রেণী:বাংলাদেশের জনবসতিহীন দ্বীপ
বিষয়শ্রেণী:বঙ্গোপসাগরের দ্বীপ
মডার্ন টকিং

**মডার্ন টকিং** () জার্মানির একটি জনপ্রিয় পপ ব্যান্ড। ব্যান্ডটি ইউরো পপ সঙ্গীত করে সারা বিশ্বে ব্যাপক জনপ্রিয়তা পেয়েছে। ব্যান্ডটি ১৯৯৮-২০০৩ সাল পর্যন্ত অনেক অমর গান সৃষ্টি করছে, যেগুলো আজও সমান জনপ্রিয়। তাদের কয়েকটি উল্লেখযোগ্য জনপ্রিয় গান হচ্ছে "ইউর মাই হার্ট, ইউর মাই সোল", "ইউ ক্যান উইন ইফ ইউ ওয়ান্ট", "শেরি, শেরি লেডি", "ব্রাদার লুই", "আটলান্টিস ইস কলিং (এস.ও.এস ফর লাভ)" ও "জেরনিমো'স ক্যাডিল্যাক"। ২০০৩ সালে ব্যান্ডটি ভেঙ্গে গেয়েছে।

## সদস্য

## ডিস্কোগ্রাফি

## তথ্যসূত্র

## বহিঃসংযোগ

* Official Thomas Anders Page
* Official Russian BMG Modern Talking website (English version)
* 
* 


বিষয়শ্রেণী:১৯৮৪-তে প্রতিষ্ঠিত মিউজিকাল গ্রুপ
বিষয়শ্রেণী:১৯৮৭-তে মিউজিকাল গ্রুপ ভেঙ্গেছে
বিষয়শ্রেণী:১৯৯৮-তে পূর্ণর স্থাপিত মিউজিকাল গ্রুপ
বিষয়শ্রেণী:২০০৩-তে মিউজিকাল গ্রুপ ভেঙ্গেছে
বিষয়শ্রেণী:ইলেক্ট্রনিক সঙ্গীত দোস
বিষয়শ্রেণী:ইউরোডিস্কো সঙ্গীতকার
বিষয়শ্রেণী:জার্মান ইলেক্ট্রনিক মিউজিক গ্রুপ
বিষয়শ্রেণী:জার্মান নিউ ওয়েভ মিউজিক্যাল গ্রুপ
বিষয়শ্রেণী:সনি বিএমজির শিল্পী
বিষয়শ্রেণী:বিশ্ব সঙ্গীত পুরস্কার বিজয়ী
বিষয়শ্রেণী:আরসিএ রেকর্ডসের শিল্পী
বিষয়শ্রেণী:পুরুষ সঙ্গীত জুটি
ইউজিন উইলিয়াম ওটস

**ইউজিন উইলিয়াম ওটস** (৩১ ডিসেম্বর, ১৮৪৫-১৬ নভেম্বর, ১৯১১) একজন ইংরেজ প্রকৃতিবিদ ও পক্ষীবিদ। ভারতীয় উপমহাদেশে প্রাণিবিদ্যার বাইবেলখ্যাত *[[The Fauna of British India, Including Ceylon and Burma]]*-এর অন্যতম প্রধান সম্পাদক ছিলেন তিনি।

ওটস ১৮৪৫ সালে ইতালির সিসিলিতে জন্মগ্রহণ করেন। তিনি পড়াশোনা করেন ইংল্যান্ডের বাথে। প্রথম দিকে তিনি বাথের সিডনি কলেজে পড়াশোনা করেন, পরবর্তীতে গৃহশিক্ষকদের নিকট শিক্ষা গ্রহণ করেন। ১৮৬৭ থেকে ১৮৯৯ পর্যন্ত তিনি ভারত ও বার্মায় প্রশাসনিক কর্মকর্তা হিসেবে কর্মরত থাকেন। অবসর গ্রহণের পর তিনি ইংল্যান্ড চলে যান। ১৮৯৮ থেকে ১৯০১ পর্যন্ত তিনি ব্রিটিশ অর্নিথোলজিস্টস ইউনিয়নের সচিব হিসেবে দায়িত্ব পালন করেন।

## রচনাসমূহ
* Oates, E.W. (1883). *A handbook to the birds of British Burmah including those found in the adjoining state of Karennee.* Vol II. R.H. Porter, London.
* Oates, E.W. (1899). *A manual of the Game Birds of India.* Vol. II, p.&nbsp;139-146. Cambridge: Bombay.
* Oates, E.W. & Blanford, W.T. (1889–98). *[[The Fauna of British India, Including Ceylon and Burma]]*. (birds)''. 4 vols. Taylor & Francis, London.

## তথ্যসূত্র

বিষয়শ্রেণী:১৮৪৫-এ জন্ম
বিষয়শ্রেণী:১৯১১-এ মৃত্যু
বিষয়শ্রেণী:ব্রিটিশ পক্ষিবিজ্ঞানী
বিষয়শ্রেণী:পক্ষিবিজ্ঞানী
বোরন শ্রেণি

**বোরন শ্রেণি** বলতে পর্যায় সারণির ১৩তম শ্রেণির মৌলগুলোকে বোঝানো হয়ে থাকে। পর্যায় সারণির বোরন (B), অ্যালুমিনিয়াম (Al), গ্যালিয়াম (Ga), ইন্ডিয়াম (In), থ্যালিয়াম (Tl), এবং ইউনুনট্রিয়াম (Uut) ইত্যদি মৌলের সমন্বয়ে এই শ্রেণিটি গঠিত হয়েছে। বোরন শ্রেণির মৌলগুলোর সর্বশেষ শক্তিস্তরে ৩টি করে ইলেকট্রন রয়েছে।

বোরন শ্রেণির মৌলগুলোকে অপধাতু বলা হয়, তবে ইউনুনট্রিয়াম এ ক্ষেত্রে ব্যতিক্রম, এই মৌলটি দুর্বল ধাতু দলের অন্তর্ভুক্ত। ইউনুনট্রিয়ামের দুর্বল ধাতুর বৈশিষ্টটি এখনও নিশ্চিত হওয়া যায়নি, এবং আপেক্ষিক প্রতিক্রিয়ার ফলে এই বৈশিষ্টটি প্রমাণিত না হওয়ার সম্ভাবনাও রয়েছে। অ্যালুমিনিয়াম প্রকৃতিতে বিপুল পরিমাণে পাওয়া যায়, এবং পৃথিবীর প্রাপ্ত ধাতুগুলোর মধ্যে এটি তৃতীয় অবস্থানে রয়েছে (প্রায় ৮.৩%)

## বৈশিষ্টসমূহ
অন্যান্য শ্রেণির মৌলগুলোর মত, এই শ্রেণির মৌলগুলোরও ক্ষেত্রেও তাদের ইলেকট্রন বিন্যাসের পরিবর্তনের সাথে সাথে ভৌত এবং রাসায়নিক ধর্মগুলোর ক্রম পরিবর্তন লক্ষ্য করা যায়।

## তথ্যসূত্র

## বহিঃসংযোগ
* oxide (chemical compound) – Britannica Online Encyclopedia. Britannica.com. Retrieved on 2011-05-16.
* Visual Elements: Group 13. Rsc.org. Retrieved on 2011-05-16.
* Trends In Chemical Reactivity Of Group 13 Elements. Tutorvista.com. Retrieved on 2011-05-16.
* https://web.archive.org/web/20090922221916/http://www.innvista.com/science/chemistry/elements/etymolo.htm.innvista.com. Retrieved on 2011-07-27.
* http://www.etymonline.com/index.php?search=Aluminum&searchmode=none etymonline.com Retrieved on 2011-07-27

বিষয়শ্রেণী:পর্যায় সারণি
বিষয়শ্রেণী:মৌলিক পদার্থের দল
বিষয়শ্রেণী:পর্যায় সারণির গ্রুপ
আল-কুদ্‌স দিবস

**আল-কুদস দিবস** বা **আন্তর্জাতিক আল-কুদস দিবস** (ফার্সি ভাষায়- روز جهانی قدس) প্রতি বছর রমযান মাসের শেষ শুক্রবার পালিত হয়ে থাকে, যা ১৯৭৯ সালে ইরানে শুরু হয়েছিল। এই দিবস পালনের উদ্দেশ্য হলো ফিলিস্তিনী জনগণের সাথে একাত্মতা প্রকাশ, জায়নবাদের বিরুদ্ধে ক্ষোভ প্রকাশ এবং ইসরাইল কর্তৃক জেরুযালেম দখলের বিরুদ্ধে ক্ষোভ প্রকাশ। জেরুযালেম শহরের অপর নাম 'কুদস' বা 'আল-কুদস' (আরবী ভাষায়)।

ইসলামী প্রজাতন্ত্র ইরানের প্রথম পররাষ্ট্রমন্ত্রী ইবরাহীম ইয়াজদি সর্বপ্রথম আল-কুদস দিবস র‍্যালি আয়োজনের ধারণা দেন। তারপর আয়াতুল্লাহ খোমেইনী ১৯৭৯ সালে ইরানে এর প্রবর্তন করেন। এর পর থেকে ইরান সরকার প্রতি বছর আল-কুদস দিবসে প্যারেড আয়োজন করে আসছে।
থাম্ব|250px|জার্মানির বার্লিন শহরে আল কুদস দিবসের মিছিল

আল-কুদস দিবস অন্যান্য অনেক আরব ও অনারব মুসলিম দেশেও পালন করা হয়। সেই সাথে পূর্ব জেরুযালেমে ইসরাইলী সামরিক দখলদারিত্বের প্রতিবাদ করা হয়।

## তথ্যসূত্র

## বহিঃসংযোগ
* Official International Quds Day in Hamasna web site
* Ayotollah Khomeini's pronouncements on al-Quds
* Jihad and jingoism on Iran's streets Guardian Unlimited on Quds Day demonstrations
* Iranian protesters in the 2009 Quds day, shouting slogans against the Iranian government

বিষয়শ্রেণী:ইহুদিরাষ্ট্র বিরোধী আন্দোলন
বিষয়শ্রেণী:ইরানের বৈদেশিক সম্পর্ক
বিষয়শ্রেণী:ইরান-ইসরায়েল সম্পর্ক
বিষয়শ্রেণী:ফিলিস্তিনি রাজনীতি
বিষয়শ্রেণী:জেরুসালেম
বিষয়শ্রেণী:ইরান–ইসরায়েল সম্পর্ক
বিষয়শ্রেণী:১৯৭৯-এ প্রতিষ্ঠিত পুনরাবৃত্ত ঘটনা
বিষয়শ্রেণী:জেরুসালেমের অধুনা পরবর্তী ইতিহাস
বিষয়শ্রেণী:আন্তর্জাতিক উদ্‌যাপন
বিষয়শ্রেণী:ইসলামি পরিভাষা
বিষয়শ্রেণী:আগস্ট উদ্‌যাপন
ক্লড বুকানন টাইসহার্স্ট

**ক্লড বুকানন টাইসহার্স্ট** (১৮৮১-১৭ ফেব্রুয়ারি, ১৯৪১) ছিলেন একজন ব্রিটিশ পক্ষীবিদ।

টাইসহার্স্ট সাসেক্সের সেইন্ট লিওনার্ড-অন-সিতে জন্মগ্রহণ করেন। টনব্রিজ স্কুল থেকে তিনি প্রাথমিক শিক্ষা লাভ করেন। তিনি পরবর্তীতে কেমব্রিজের সেন্ট জনস কলেজ থেকে শিক্ষা লাভ করেন। শুরুর দিকে তিনি একজন চিকিৎসক হিসেবে তিনি প্রশিক্ষিত হন। কিন্তু খুব তাড়াতাড়িই তিনি একজন পক্ষী-সংগ্রাহকে রূপান্তরিত হন। এ উদ্দেশ্যে তিনি হিউ হুইসলার ও জন লুইস জেমস বনহোটের সাথে ইউরোপ পরিভ্রমণ করেন।

তার সংগৃহীত দশ হাজার পাখির চামড়া তিনি প্রাকৃতিক ইতিহাস জাদুঘরে দান করে দেন।

প্রথম বিশ্বযুদ্ধের সময় ব্রিটিশ সেনাবাহিনীতে তিনি শল্যচিকিৎসক হিসেবে দায়িত্ব পালন করেন। তার কর্মক্ষেত্র ছিল বসরা ও কোয়েটায়। যুদ্ধের পর তাকে দক্ষিণ এশিয়ায় পাখি বিষয়ক কর্তৃত্ব দেওয়া হয়।

টাইসহার্স্ট আরেকজন পক্ষীবিদ নরম্যান ফ্রেডরিক টাইসহার্স্টের ভাই।

## তথ্যসূত্র

## গ্রন্থপঞ্জি
* Obituary. *[[আইবিস (সাময়িকী)|Ibis]]* 1941:321-335
* Warr, F. E. 1996. *Manuscripts and Drawings in the ornithology and Rothschild libraries of The Natural History Museum at Tring*. BOC.

## বহিঃসংযোগ
* C B Ticehurst প্রাকৃতিক ইতিহাস জাদুঘর।

বিষয়শ্রেণী:১৮৮১-এ জন্ম
বিষয়শ্রেণী:১৯৪১-এ মৃত্যু
বিষয়শ্রেণী:হেস্টিং এর মানুষ
বিষয়শ্রেণী:টোনব্রিজ স্কুলে শিক্ষিত মানুষ
বিষয়শ্রেণী:সেন্ট জন্স কলেজ, কেমব্রিজের প্রাক্তন শিক্ষার্থী
বিষয়শ্রেণী:ইংরেজ পক্ষিবিজ্ঞানী
বিষয়শ্রেণী:রয়েল জিওগ্রাফিকাল সোসাইটির ফেলোগণ
বিষয়শ্রেণী:পক্ষিবিজ্ঞানী
কাকতাড়ুয়া

250px|থাম্ব
**কাকতাড়ুয়া** () হচ্ছে কাক কিংবা অন্যান্য পশু-পাখিকে ভয় দেখানোর জন্যে জমিতে রক্ষিত মানুষের প্রতিকৃতি বিশেষ। এর মাধ্যমে পশু-পাখিকে ক্ষেতের ফসল কিংবা বীজের রক্ষণাবেক্ষনের লক্ষ্যে নিরুৎসাহিত করা হয়। ফসলের জন্য ক্ষতিকর পাখির আক্রমণ থেকে রক্ষা পাবার উদ্দেশ্যেই মূলতঃ মাঠে কাকতাড়ুয়া দাঁড় করানো অবস্থায় রাখা হয়। অনেকক্ষেত্রে কাকদের ভয় দেখানোর জন্য অন্য একটা কাক মেরে উঁচু জায়গায় ঝুঁলিয়ে রাখা হয়।

## প্রয়োগ
250px|থাম্ব
সাধারণত ফাঁদ হিসেবে ও ভয় দেখানোর উদ্দেশ্যে কাকতাড়ুয়া তৈরী করা হয়। সনাতনী ধারায় এটি মানুষের দেহের গড়নের সাথে মিল রেখে পুরনো, পরিত্যক্ত কাপড় দিয়ে কিম্ভুতকিমাকার বা সঙের ন্যায় সাজানো হয়। তারপর কৃষক কর্তৃক জমির মাঝামাঝি স্থানে গর্ত খুঁড়ে খুঁটি হিসেবে দাঁড় করিয়ে রাখা হয়। এর মাধ্যমে বাতাসের দোলায় কাপড় হাল্কা দুলতে থাকে এবং কাক অথবা চড়ুইজাতীয় পাখির উৎপাত ও সাম্প্রতিক সময়ে বীজ বপনের ফলে তাদের খাদ্য সংগ্রহ করা থেকে বিরত রাখার প্রয়াস চালানো হয়।

## বিকল্প ব্যবহার
বসন্তকালে বাগানে কাকের উৎপাতজনিত সমস্যা সৃষ্টি হয়ে থাকে। কাছাকাছি অবস্থান করে এ পাখিটি রোপিত বীজ মাঠে নেমে খেয়ে ফেলে। আধুনিক কাকতাড়ুয়া হিসেবে সচরাচর ফাঁদ মানবাকৃতির প্রতিকৃতির বিকল্প হিসেবে ব্যবহৃত হচ্ছে। ক্যালিফোর্নিয়ার খামারগুলোয় সূর্যের আলোয় প্রতিফলিত হয় এমন ধরনের ফিতা ব্যবহার করা হয়। এছাড়াও স্বয়ংক্রিয়ভাবে প্রোপেন গ্যাসের সাহায্যে সৃষ্ট বন্দুকের বিকট আওয়াজও কাকতাড়ুয়ার অন্যতম বিকল্প উপকরণ হিসেবে বিবেচিত হচ্ছে।

## দেশভেদে কাকতাড়ুয়ার রূপভেদ
### বাংলাদেশ
বাংলাদেশে কাকতাড়ুয়ার সহজ যে চেহারা দেখা যায়, তা হলো: একটা খাড়া লম্বাকৃতির দন্ডের উপরের এক-তৃতীয়াংশে ভূমি সমান্তরালে আড়াআড়ি করে আরেকটি দন্ড বেঁধে দুপাশে হাত ছড়িয়ে দাঁড়ানো মানুষের আকৃতি তৈরি করা হয়, তারপর এই আকৃতির গায়ে জড়িয়ে দেয়া হয়, পুরোন পাঞ্জাবি, কিংবা শার্ট-লুঙ্গি। লম্বাকৃতি দন্ডের উপরের মাথায় রেখে দেয়া হয় দইয়ের পাতলা সানকির মতো মাটির পাতিল— এতে পাতিলের তলা বাইরের দিকে বেরিয়ে থাকে আর একটা মানুষের গোলগাল মুখের মতো দেখায়। কেউ কেউ সেই পাতিলের তলাকে আরো বেশি বাস্তবসম্মত করতে সেখানে চোখ-মুখ এঁকে মানুষের আদল স্পষ্ট করেন। তবে অনেক স্থানে ধর্মীয় কিংবা স্থানীয় আজন্ম লালিত বিশ্বাসের প্রেক্ষিতে পাতিলের তলায় বিভিন্ন শুভ-নকশা আঁকা দেখা যায়— কখনও গোল গোল বুটি, কখনও চারকোনো ছক ইত্যাদি এঁকে মাটির সানকি দিয়ে ফসলের সু-উৎপাদন কামনা করা হয়।

## জনপ্রিয় মাধ্যমে উপস্থাপনা
কাকতাড়ুয়া বিভিন্ন সময় পৃথিবীর বিভিন্ন জনপ্রিয় মাধ্যমে উপস্থাপিত হয়েছে। বেশিরভাগ ক্ষেত্রেই তা গ্রামীণ জীবনের মূর্ত প্রতীকরূপে উপস্থাপিত হলেও, অনেক ভৌতিক চলচ্চিত্রে কাকতাড়ুয়াকেই নির্জন কৃষিজমিতে দাঁড়ানো ভূত হিসেবে উপস্থাপন করা হয়েছে। বাংলাদেশে প্রদর্শিত *[[সিসিমপুর]]* শিশু-ম্যাগাজিন অনুষ্ঠানে সেই অনুষ্ঠানের চরিত্র *ইকরি* কর্তৃক শিশুদেরকে কাকতাড়ুয়ার সাথে পরিচিত করা হয়েছিল। এছাড়াও বাংলাদেশের বহু গ্রামীণ নাটক-চলচ্চিত্রে কাকতাড়ুয়ার উপস্থিতি লক্ষ্যণীয়।

## আরও দেখুন
* টিং মং

## তথ্যসূত্র

## বহিঃসংযোগ

* Photo of a crow trap in Australia


বিষয়শ্রেণী:পাখি কীটপতঙ্গ নিয়ন্ত্রণ
বিষয়শ্রেণী:কৃষি
ক্যাকাটুয়া

**ক্যাকাটুয়া** (Cacatuidae) কাকাতুয়া গোত্রের অন্তর্গত একটি গণ। মোট এগারটি প্রজাতি এ গণের অন্তর্গত। এসব প্রজাতি উত্তরে ফিলিপাইন থেকে দক্ষিণে অস্ট্রেলিয়া পর্যন্ত এবং পশ্চিমে ওয়ালাসিয়া থেকে পূর্বে সলোমন দ্বীপপুঞ্জ পর্যন্ত বিস্তৃত। এসব প্রজাতির দেহ প্রধানত সাদা ;কয়েকটি প্রজাতির দেহে গোলাপি ও হলুদ আভা থাকে। এদের চওড়া ঝুঁটি দেখা যায়। উপগণ *[[ক্যাকাটুয়া (উপগণ)|ক্যাকাটুয়ার]]* ঠোঁট কালো কিন্তু উপগণ *[[লিকমেটিস|লিকমেটিসের]]* ঠোঁট ফ্যাকাসে। বর্তমানে এ গণের অন্তর্গত অধিকাংশ প্রজাতিই বিপদগ্রস্ত বলে বিবেচিত।

## প্রজাতিসমূহ
গণ *ক্যাকাটুয়া*
* উপগণ *[[ক্যাকাটুয়া (উপগণ)|ক্যাকাটুয়া]]*&nbsp;– প্রকৃত সাদা কাকাতুয়া
** হলুদঝুঁটি কাকাতুয়া (ছোট সালফারঝুঁটি কাকাতুয়া নামেও পরিচিত), *Cacatua (Cacatua) sulphurea* (Gmelin, 1788)
** সালফারঝুঁটি কাকাতুয়া, *Cacatua (Cacatua) galerita* (Latham, 1790)
** নীলচক্ষু কাকাতুয়া, *Cacatua (Cacatua) ophthalmica* Sclater, 1864
** শ্বেত কাকাতুয়া, (ছত্রি কাকাতুয়া নামেও পরিচিত) *Cacatua (Cacatua) alba* (Müller, 1776)
** স্যামনঝুঁটি কাকাতুয়া, (মালাক্কার কাকাতুয়া নামেও পরিচিত) *Cacatua (Cacatua) moluccensis* (Gmelin, 1788)
* উপগণ *[[লিকমেটিস]]*&nbsp;– কোরেলা
** লম্বাঠুঁটি কোরেলা, *Cacatua (Licmetis) tenuirostris* (Kuhl, 1820)
** পশ্চিমের কোরেলা, *Cacatua (Licmetis) pastinator* (Gould, 1841)
** ছোট কোরেলা, *Cacatua (Licmetis) sanguinea* Gould, 1843
** গফিনের কোরেলা, *Cacatua (Licmetis) goffiniana* Roselaar and Michels, 2004
** সলোমনের কাকাতুয়া, *Cacatua (Licmetis) ducorpsii* Pucheran, 1853
** লালপায়ু কাকাতুয়া, (ফিলিপাইনের কাকাতুয়া নামেও পরিচিত) *Cacatua (Licmetis) haematuropygia* (Müller, 1776)

## তথ্যসূত্র

বিষয়শ্রেণী:কাকাতুয়া
বিষয়শ্রেণী:কথাবলা পাখি
বিষয়শ্রেণী:পাখির গণ
বাঁশবনের তিতির

**বাঁশবনের তিতির** মাঝারি আকারের ভূচর পাখি। পৃথিবীর সব বাঁশবনের তিতির *বাম্বুসিকোলা* (***Bambusicola***) গণের অন্তর্গত। এই গণে মাত্র দুইটিটি প্রজাতি অন্তর্ভুক্ত এবং প্রজাতি দুইটি চীন এবং দক্ষিণ ও দক্ষিণ-পূর্ব এশিয়া জুড়ে বিস্তৃত। প্রজাতি দুইটি হল:

* পাহাড়ি বাঁশবনের তিতির, *Bambusicola fytchii*
* চীনের বাঁশবনের তিতির, *Bambusicola thoracicus*

চীনে পাওয়া মায়োসিন যুগের শেষের দিকের প্রস্তরখণ্ডে বাঁশবনের তিতিরের জীবাশ্ম পাওয়া গেছে। এ সকল জীবাশ্ম প্রমাণ করে যে এদের উৎপত্তি পঞ্চাশ লক্ষ বছরেরও আগে হয়েছিল।

বিষয়শ্রেণী:ফ্যাজিয়ানিডি
বিষয়শ্রেণী:বাম্বুসিকোলা
বিষয়শ্রেণী:পাখির গণ
রবার্ট জর্জ ওয়ার্ডল রামজে

কর্নেল **রবার্ট জর্জ ওয়ার্ডল রামজে** (জানুয়ারি ২৫, ১৮৫২-এপ্রিল ২২, ১৯২১) ছিলেন ব্রিটিশ সেনাবাহিনীর সদস্য ও প্রকৃতিবিদ। তার পিতার নাম রবার্ট বেলফোর ওয়ার্ডল রামজে। তার মাতা লুইজা ছিলেন জর্জ, অষ্টম মার্কুইস অব টুইডেল-এর তৃতীয় কন্যা।

রামজে শিয়াম ও হ্যারোতে তার শিক্ষা সমাপ্ত করেন। ১৮৭১ সালে তিনি ব্রিটিশ সেনাবাহিনীর হ্যাম্পশায়ার রেজিমেন্টে যোগ দেন। তার কর্মক্ষেত্র ছিল ভারত, আফগানিস্তান ও বার্মায়। ছেলেবেলা থেকেই তার পাখি বিষয়ে ব্যাপক আগ্রহ ছিল। পাখি বিষয়ক আগ্রহের ফলস্বরূপ ১৮৭২ সালে তিনি ব্রিটিশ অর্নিথোলজিস্টস ইউনিয়নের সদস্যপদ লাভ করেন।
thumb|left|প্রাথমিক জীবনে রামজে

১৯১৩ থেকে ১৯১৮ পর্যন্ত তিনি ইউনিয়নের সভাপতি ছিলেন। তিনি পরবর্তীতে জ্যুলজিক্যাল সোসাইটির ফেলো নির্বাচিত হন। তার নানা রকম কাজের মধ্যেও তিনি পক্ষীবিজ্ঞান নিয়ে গবেষণা করে যান। তিনি আর্থার হে, নবম মার্কুইস অব টুইডেল-এর বোনপো ছিলেন। হে নিজে একজন পক্ষীবিদ ছিলেন। রামজে হে'র সংগ্রহ করা ২০ হাজার পাখির নমুনা উত্তরাধিকার সূত্রে লাভ করেন। এই বিশাল সংগ্রহ পরবর্তীকালে ব্রিটিশ মিউজিয়ামে প্রদর্শিত হয়। তার জীবদ্দশায় তিনি দুইটি গ্রন্থ রচনা করেন: *The Ornithological works of Arthur 9th Marquis of Tweeddale* (১৮৮১) ও *Guide to the birds of Europe and North Africa*। দ্বিতীয় গ্রন্থটি তার মৃত্যুর পর ১৯২৩ সালে প্রকাশিত হয়। ভারতের পক্ষীবিদ অ্যালান অক্টোভিয়ান হিউমের সাথে তার যোগাযোগ ছিল।

## তথ্যসূত্র

## বহিঃসংযোগ
* Guide to the birds of Europe and North Africa

বিষয়শ্রেণী:১৮৫২-এ জন্ম
বিষয়শ্রেণী:১৯২১-এ মৃত্যু
বিষয়শ্রেণী:ব্রিটিশ প্রকৃতিবিদ
বিষয়শ্রেণী:ব্রিটিশ পক্ষিবিজ্ঞানী
বিষয়শ্রেণী:ব্রিটিশ ভারতীয় সেনা কর্মকর্তা
বিষয়শ্রেণী:লন্ডন জুলজিকাল সোসাইটির ফেলোগণ
বিষয়শ্রেণী:পক্ষিবিজ্ঞানী
হরিয়াল

**হরিয়াল** এক ধরনের পায়রা জাতীয় ফলভূক বৃক্ষচারী পাখি। পৃথিবীর সব হরিয়াল *ট্রেরন* (***Treron***) গণের অন্তর্গত। এই গণের মোট তেইশটি প্রজাতি এশিয়া ও আফ্রিকা জুড়ে বিস্তৃত। এদের প্রধান খাদ্য ফল। এছাড়া বাদাম ও বীজ খাদ্যতালিকায় রয়েছে। এদের ডানা লম্বা, গোলাকার ও সূঁচালো। প্রজাতিভেদে লেজ বিভিন্ন আকারের। লেজ গোজাকার, গোলাকার বা সূঁচালো। পা বলিষ্ঠ ও বেশ খাটো। পায়ের তলায় মাংসল গদি থাকে যা বৃক্ষে চলাফেরা করার উপযোগী। সাধারণত বৃক্ষবাসী। স্ত্রী ও পুরুষ হরিয়ালের চেহারায় তফাৎ রয়েছে।

## প্রজাতিসমূহ
* দারুচিনি-মাথা হরিয়াল (*Treron fulvicollis*)
* ছোট হরিয়াল (*Treron olax*)
* গোলাপি-ঘাড় হরিয়াল (*Treron vernans*)
* কমলা-বুক হরিয়াল (*Treron bicinctus*)
* পম্পাডুর হরিয়াল (*Treron pompadora*)
* ঠোঁটমোটা হরিয়াল (*Treron curvirostra*)
* ধূসর-গাল হরিয়াল (*Treron griseicauda*)
* সুম্বার হরিয়াল (*Treron teysmannii*)
* ফ্লোরেসের হরিয়াল (*Treron floris*)
* তিমুরের হরিয়াল (*Treron psittaceus*)
* বড় হরিয়াল (*Treron capellei*)
* হলদে-পা হরিয়াল (*Treron phoenicopterus*)
* ব্রুসের হরিয়াল (*Treron waalia*)
* মাদাগাস্কারের হরিয়াল (*Treron australis*)
** কোমোরোসের হরিয়াল (*Treron (australis) comorensis*)
* আফ্রিকান হরিয়াল (*Treron calvus*)
* পেম্বার হরিয়াল (*Treron pembaensis*)
* সাও তোমের হরিয়াল (*Treron sanctithomae*)
* ল্যাঞ্জা হরিয়াল (*Treron apicauda*)
* সুমাত্রার হরিয়াল (*Treron oxyurus*)
* হলদে-পায়ু হরিয়াল (*Treron seimundi*)
* গেঁজলেজ হরিয়াল (*Treron sphenurus*)
* ধলাঠুঁটি হরিয়াল (*Treron sieboldii*)
* শিসমার হরিয়াল (*Treron formosae*)

## তথ্যসূত্র

* 

*
বিষয়শ্রেণী:পাখি গণ
শিমুল আলু

**শিমুল আলু** (ইংরেজিতে Cassava ; বৈজ্ঞানিক নামঃ Manihot esculenta), **ব্রাজিলীয় অ্যারারুট**, **মানিয়ক**, অথবা **ট্যাপিওকা**, হল গাছের শিকড়জাত একধরনের আলু, জন্মে মাটির নীচে। বাংলায় ইংরেজি হতে আগত নাম *কাসাভা*ও ব্যবহৃত হয়। এটি (spurge) পরিবারের অরণ্যময় গুল্ম, যা দক্ষিণ আমেরিকার গুল্ম, ব্যাপকভাবে ক্রান্তীয় এবং প্রায় ক্রান্তীয় অঞ্চলে বার্ষিক ফসল হিসাবে চাষ করা হয় তার ভোজ্য অনমনীয় স্ফীতকন্দ মূলের জন্য, এবং শর্করার একটি প্রধান উৎস।

শিমুল আলু চাল ও ভুট্টার পর ক্রান্তীয় অঞ্চলে, খাদ্য শর্করার তৃতীয় বৃহত্তম উৎস। শিমুল আলু, উন্নয়নশীল বিশ্বের একটি প্রধান খাদ্য, যা পঞ্চাশ লক্ষ মানুষের মৌলিক খাদ্য। এটা সবচেয়ে খরা সহনশীল ফসল, যা প্রান্তিক মাটিতে জন্মাতে সক্ষম। নাইজেরিয়া বিশ্বে শিমুল আলুর বৃহত্তম উৎপাদনকারী এবং থাইল্যান্ড শুষ্ক শিমুল আলু বৃহত্তম রপ্তানিকারক দেশ।

শিমুল আলুকে সাধারণত মিষ্টি ও তিক্ত, এই দুই ভাগে ভাগ করা হয়। তিক্ত জাতের আলু কীটপতঙ্গ, পশু-পাখি এবং চোরের হাত থেকে ফসল রক্ষা করে বলে কৃষকেরা প্রায়ই এর চাষ করতে বেশি পছন্দ করেন। অন্যান্য কন্দের মতো, মিষ্টি ও তিক্ত উভয় প্রকার শিমুল আলুতেই কিছু পুষ্টি-বিরোধী এবং বিষাক্ত উপাদান থাকে।তাই খাওয়ার আগে এটি সঠিকভাবে প্রস্তুত করে নেওয়া অত্যন্ত জরুরি। ভুল পদ্ধতিতে প্রস্তুত করলে এতে সায়ানাইড নামক বিষাক্ত উপাদান থেকে যেতে পারে। এর ফলে তীব্র সায়ানাইড বিষক্রিয়া, গলগণ্ড, এমনকি শরীরের ভারসাম্যহীনতা (Ataxia) বা আংশিক পক্ষাঘাতের মতো মারাত্মক সমস্যাও হতে পারে।

## তথ্যসূত্র

## বহিঃসংযোগ

* Cassava - Purdue University Horticulture
* Cassave Research at the International Institute of Tropical Agriculture (IITA)
* Cassava Biz  - information service provided by the Integrated Cassava Project (ICP) of the International Institute of Tropical Agriculture (IITA), to encourage, promote, and expand agribusiness development in the cassava subsector in Nigeria.
* Cassava Pests: From Crisis to Control
* GE cassava plants that have reduced cyanogens
* GE cassava plants whose roots are over 2.5 times normal size
* The Inoculated Mind - Interview with Dr. Richard Sayre, credited with lowering cyanogen content and engineering giant cassava
* Global Cassava Development Strategy 
* The Case for Cassava 
* Mayans grew Manioc
* CATISA: Cassava Transformation in Southern Africa 

বিষয়শ্রেণী:আমেরিকা থেকে উৎপন্ন ফসল
বিষয়শ্রেণী:জামাইকার উদ্ভিদকুল
বিষয়শ্রেণী:দক্ষিণ আমেরিকার উদ্ভিদ
বিষয়শ্রেণী:জামাইকার রান্না
বিষয়শ্রেণী:পুয়ের্তো রিকোর উপাদান
বিষয়শ্রেণী:শিকড় শাকসবজি
বিষয়শ্রেণী:প্রধান খাদ্য
বিষয়শ্রেণী:ক্রান্তীয় কৃষি
বিষয়শ্রেণী:কন্দ
বিষয়শ্রেণী:শস্য
বিষয়শ্রেণী:জৈব জ্বালানি
বিষয়শ্রেণী:ক্যারিবীয় রন্ধনশৈলী
বিষয়শ্রেণী:দক্ষিণ আমেরিকায় উদ্ভূত ফসল
বিষয়শ্রেণী:জ্যামাইকার উদ্ভিদ
বিষয়শ্রেণী:সবজি মূল
বউ কথা কও

**ভারতীয় কোকিল** বা **বউ কথা কও** (, বৈজ্ঞানিক নাম: *Cuculus micropterus*) কোকিল গোত্রীয় পাখি পরিবারের সদস্য। কোকুলিফর্মস বর্গের অন্তর্ভুক্ত বউ কথা কও পাখিটি এশিয়া মহাদেশের বাংলাদেশ, ভারত, পাকিস্তান, শ্রীলঙ্কার পূর্বঞ্চল থেকে ইন্দোনেশিয়া, চীনের উত্তরাঞ্চল, রাশিয়া প্রভৃতি দেশে দেখা যায়। একাকী, নিভৃতচারী ও লাজুক পাখি হিসেবে এর পরিচিতি রয়েছে। বনাঞ্চলসহ উন্মুক্ত গাছ-গাছালিপূর্ণ এলাকা থেকে শুরু করে ৩,৬০০ মিটার উঁচুতেও এদের দেখা যায়।

## বিবরণ
মাঝারি আকারের কোকিলজাতীয় পাখি হিসেবে বউ কথা কও পাখির স্ত্রী-পুরুষকে একই রকম দেখতে লাগে। এদের ঊর্ধ্বাংশে ধূসর এবং পিছনের অংশে কালো পালক রয়েছে। লেজটি বিস্তৃত থাকে। প্রাপ্তবয়স্ক পাখির মাথা ও পাখায় বাদামী এবং সাদা বর্ণের পালকের সংমিশ্রণ লক্ষ করা যায়। এদের অক্ষিগোলক ধূসর থেকে হলুদ বর্ণের। চোখের মণি হালকা বাদামী থেকে লোহিত আকারের হয়ে থাকে। স্ত্রীজাতীয় বউ কথা কও পাখি সনাক্তকরণের সহজ উপায় হল, পুরুষের তুলনায় এদের গলা, বুক ও লেজের দিক হালকা ধূসর বর্ণের হয়। পেটের অংশটুকু সরু থাকে।

পাখিটি অতি উচ্চৈস্বরে  সুর করে ডেকে ওঠে। সাধারণভাবে তাদের ডাকে যে চারটি বোল শনাক্ত করা হয়ে থাকে,  সেগুলো শুনতে লাগে অনেকটা - *অরেঞ্জ-পিকো*, *বো-ক-টা-কো*, *ক্রসওয়ার্ড পাজল* বা *ওয়ান মোর বোটল*। অঞ্চলভেদে সুরের ভিন্নতা খুব কমই দেখা যায়। বাংলা ভাষায় *বো-ক-টা-কো*-কেই আঞ্চলিকভাবে *বৌ কথা কও* নামে অভিহিত করা হয়। চীনে এ সুরটির মাধ্যমে *শেষ থেকে জেগে ওঠা*কে নির্দেশ করে। ভারতের কাঙ্গরা উপত্যকায় পাখির ডাককে *হোয়ার ইজ মাই শিপ* নামে শোনা যায়, যার অর্থ হচ্ছে *মৃত রাখালের আত্মা*।

## জীববৈচিত্র্য
বউ কথা কও পরজীবি পাখি হিসেবে পরিচিত। স্ত্রীজাতীয় পাখিটি একটিমাত্র ডিম পাড়ে। ফিঙে এবং কাকের ন্যায় কালো পাখির বাসায় ডিম পেড়ে উধাও হয়ে যায়। অবশ্য ডিম পাড়ার পূর্বে ফিঙে অথবা কাকের একটি ডিম খেয়ে ফেলে কিংবা নিচে ফেলে দেয়। চীনের উত্তরাংশে পাখিটির ডিম পাড়ার মৌসুম হচ্ছে মে থেকে জুলাই, ভারতীয় উপমহাদেশে মার্চ থেকে আগস্ট, বার্মায় জানুয়ারি থেকে জুন এবং মালয় উপত্যকায় জানুয়ারি থেকে আগস্ট পর্যন্ত সময়কাল। ১২ দিন অতিবাহিত হবার পর ডিম ফুটে বাদামী বর্ণের বাচ্চা জন্মে। আমুর এলাকায় ১৪ দিন সময় ব্যয় হয়।

## তথ্যসূত্র

## বহিঃসংযোগ
* The Internet Bird Collection
* Images at ADW

বিষয়শ্রেণী:পাকিস্তানের পাখি
বিষয়শ্রেণী:ভুটানের পাখি
বিষয়শ্রেণী:ভারতের পাখি
বিষয়শ্রেণী:নেপালের পাখি
বিষয়শ্রেণী:বাংলাদেশের পাখি
বিষয়শ্রেণী:বাসা পরজীবী পাখি
বিষয়শ্রেণী:কুকুলাস
বিষয়শ্রেণী:১৮৩৭-এ বর্ণিত পাখি
বিষয়শ্রেণী:দক্ষিণ এশিয়ার পাখি
বিষয়শ্রেণী:দক্ষিণ-পূর্ব এশিয়ার পাখি
পাইকনোনোটাস

***পাইকনোনোটাস*** (Pycnonotidae *পাইকনোনোটিডি*) গোত্রের অন্তর্গত একটি গণ। মোট ৪০টি প্রজাতি এ গণের অন্তর্গত।

## বর্ণনা
পাইকনোনোটাস গণের অন্তর্গত প্রজাতিসমূহ মাঝারি আকারের বৃক্ষচারী পাখি। ঠোঁট মাঝারি ধরনের, চাপা ও লম্বাটে। ডানা গোলাকার। চাঁদির পালক খাড়া করতে পারে। মাথার পালক অনেকক্ষেত্রে লম্বাটে।

## প্রজাতিসমূহ
* সুরমামাথা বুলবুল (*Pycnonotus aurigaster*)
* কমলাদাগী বুলবুল (*Pycnonotus bimaculatus*)
* ডোরাকান বুলবুল (*Pycnonotus blanfordi*)
* এশীয় লালচে-চোখ বুলবুল (*Pycnonotus brunneus*)
* ধূসর-ঠুঁটি বুলবুল (*Pycnonotus cyaniventris*)
* ফোলাকোমর বুলবুল (*Pycnonotus eutilotus*)
* দাগীগলা বুলবুল (*Pycnonotus finlaysoni*)
* মেটে বুলবুল (*Pycnonotus flavescens*)
* হিমালয়ী বুলবুল (*Pycnonotus leucogenys*)
* দাগী বুলবুল (*Pycnonotus leucogrammicus*)
* পাকড়া বুলবুল (*Pycnonotus melanoleucos*)
* নীলচে বুলবুল (*Pycnonotus nieuwenhuisii*)
* আফ্রিকার লালচে-চোখ বুলবুল (*Pycnonotus nigricans*)
* জলপাই-ডানা বুলবুল (*Pycnonotus plumosus*)
* সাদাচোখ বুলবুল (*Pycnonotus simplex*)
* আঁশবুক বুলবুল (*Pycnonotus squamatus*)
* দাগীডানা বুলবুল (*Pycnonotus striatus*)
* তিলাঘাড় বুলবুল (*Pycnonotus tympanistrigus*)
* হলদে বুলবুল (*Pycnonotus urostictus*)
* বাদামি-বুক বুলবুল (*Pycnonotus xanthorrhous*)
* খড়মাথা বুলবুল (*Pycnonotus zeylanicus*)
* সিপাহি বুলবুল (*Pycnonotus jocosus*)
* হলদেকান বুলবুল (*Pycnonotus penicillatus*)
* শ্বেতভ্রু বুলবুল (*Pycnonotus luteolus*)
* কালোঝুঁটি বুলবুল (*Pycnonotus melanicterus*)
* বাংলা বুলবুল (*Pycnonotus cafer*)
* আফ্রিকান বুলবুল (*Pycnonotus barbatus*)
** ডডসনের বুলবুল (*Pycnonotus (barbatus) dodsoni*)
** সোমালীয় বুলবুল (*Pycnonotus (barbatus) somaliensis*)
** কালোচাঁদি বুলবুল (*Pycnonotus (barbatus) tricolor*)
* কালোমাথা বুলবুল (*Pycnonotus atriceps*)
* ধূসরমাথা বুলবুল (*Pycnonotus priocephalus*)
* হলুদগলা বুলবুল (*Pycnonotus xantholaemus*)
* শ্বেতপুচ্ছ বুলবুল (*Pycnonotus sinensis*)
* হলুদপুচ্ছ বুলবুল (*Pycnonotus goiavier*)
* সাদাকান বুলবুল (*Pycnonotus leucotis*)
* চশমাপরা বুলবুল (*Pycnonotus erythropthalmos*)
* সাদা চশমাপরা বুলবুল (*Pycnonotus xanthopygos*)
* স্টিয়ানের বুলবুল (*Pycnonotus taivanus*)
* অন্তরীপ বুলবুল (*Pycnonotus capensis*)
* লালমুখো বুলবুল (*Pycnonotus hualon*)

## তথ্যসূত্র

বিষয়শ্রেণী:পাইকনোনোটাস
স্বাদু পানি

thumb|
**স্বাদু জল**, **সুপেয় জল** বা **মিঠা জল** এক ধরনের পানি বা জল যাতে লবণ নেই,  অথবা থাকলেও তাতে লবণের পরিমাণ খুবই কম। প্রাকৃতিকভাবে সৃষ্ট জলপ্রপাত, হ্রদ, নদী, তুষারপাত, বরফ ইত্যাদি পানিবাহী মাধ্যমগুলো স্বাদু পানির প্রধান উৎসস্থল। মানুষ তৃষ্ণা নিবারণের উদ্দেশ্যে যে পানি পান করে, তা-ই স্বাদু পানি নামে পরিচিত। সাগর, মহাসাগরের পানিতে প্রচুর লবণাক্ততা রয়েছে এবং ঐ পানি পান করার উপযোগী নয়। তবে মানুষ যা পান করে, তার সবগুলো উৎসই স্বাদু পানি হিসেবে স্বীকৃত নয়। কারণ ঐ ধরনের স্বাদু পানি পরিষ্কার ও নিরাপদ নয়; পানির সাথে ক্ষতিকর ব্যাক্টেরিয়ার ন্যায় অণুজীব লুকায়িত অবস্থায় থাকতে পারে। পানির তেষ্টা মেটালেও তা পরবর্তীতে মারাত্মক রোগের কারণ হতে পারে। মানুষ যে পানি পান করে তা নিরাপদ ও রোগ-জীবাণুমুক্ত এবং তা বোতলজাত হয়ে থাকে। মিষ্ট পানি বলতে স্বাদু পানি কেই বুঝায় যা নোনতা জলের বিপরীতচিত্র।

## সংজ্ঞার্থ নিরূপণ
যে পানিতে দ্রবীভূত অবস্থায় লবণাক্ততার মাত্রা ৫০০ পিপিএম বা এক মিলিয়নের পাঁচশত ভাগের চেয়ে কম থাকলে তা স্বাদু পানি হিসেবে বিবেচিত হয়।

আবার অন্য তথ্য মোতাবেক যদি পানিতে লবণাক্ততার মাত্রা এক মিলিয়নের এক হাজার থেকে তিন হাজার ভাগ থাকে তবে তা স্বাদুপানি হিসেবে ধরা হবে।

## পানি ব্যবস্থাপনা
জীববৈচিত্র্য রক্ষার্থে পৃথিবীর সকল প্রকার প্রাণীর জীবনধারনে পানি অতীব গুরুত্বপূর্ণ ভূমিকা পালন করে। কিছু প্রজাতির পশু-প্রাণী লবণাক্ত পানি পান করে জীবনধারন করলেও উদ্ভিদ জগতসহ অধিকাংশ প্রজাতিই সুপেয় পানির উপর নির্ভরশীল। অধিকাংশ স্তন্যপায়ী প্রাণীই স্বাদু পানি পান করে জীববৈচিত্র্য রক্ষা করে থাকে। ব্যতিক্রম হিসেবে রয়েছে মরুভূমির কিছু ইঁদুরজাতীয় স্তন্যপায়ী প্রাণী, যারা পানি পান না করেও জীবনধারন করতে পারে।

পৃথিবীতে প্রাপ্ত সকল ধরনের পানির মধ্যে লবণাক্ত পানির পরিমাণই সর্বাধিক। মহাসাগর, সাগর এবং ভূ-গর্ভস্থ পানিতে লবণাক্ততার পরিমাণ প্রায় ৯৭ শতাংশ। মাত্র ২.৫% থেকে ২.৭৫% পানি সুপেয় পানির মর্যাদা পেয়েছে। তন্মধ্যে আবার ১.৭৫% থেকে ২% বরফ, তুষার, হিমবাহে বিদ্যমান রয়েছে। ভূ-গর্ভস্থ পানির স্তর এবং মাটিতে ০.৭% থেকে ০.৮% মিষ্ট পানি রয়েছে। এছাড়াও, ০.০১ শতাংশেরও কম হ্রদ, নদী, খাল-বিল, জলাভূমিতে আছে। স্বাদুপানির ৮৭ শতাংশ হ্রদগুলোতেই বিদ্যমান। তন্মধ্যে - ২৯% আফ্রিকার হ্রদ, ২৩% রাশিয়ার বৈকাল হ্রদ এবং ১৪% বিশ্বের অন্যান্য হ্রদে রয়েছে। জলাশয়ের মাঝে পরিবেশের ভারসাম্য বজায় রক্ষার্থে নদ-নদীগুলোয় স্বল্প পরিমাণে সুপেয় পানি রয়েছে। এক্ষেত্রে আমাজন নদী অগ্রণী ভূমিকা পালন করছে। এছাড়াও, বায়ুমণ্ডলে ০.০৪% সুপেয় পানি বাষ্পাকারে ভাসমান অবস্থায় আছে। বিশ্বের অধিকাংশ স্বাদু পানিকেই হিমায়িত অবস্থায় বরফপ্রাচীরে আছে। অনেক দেশের এলাকাই সুপেয় পানির অভাবে গুরুতর সমস্যা ভুগছে, পরিবেশের ভারসাম্য নষ্টসহ মরুভূমি হয়ে যাচ্ছে।

## তথ্যসূত্র

## আরও দেখুন
* পানীয় জল

বিষয়শ্রেণী:জলজ বাস্তুসংস্থান
বিষয়শ্রেণী:স্বাদু জল
বিষয়শ্রেণী:জলানুসন্ধান বিদ্যা
বিষয়শ্রেণী:জলবিজ্ঞান
বিষয়শ্রেণী:পানি সরবরাহ
মালু মিয়া

**মালু মিয়া** (জন্ম: অজানা- মৃত্যু: ২০০৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
মালু মিয়ার জন্ম নরসিংদী জেলার রায়পুর উপজেলার দড়িগাঁও গ্রামে। তার বাবার নাম আফতাবউদ্দিন মিয়া। তার স্ত্রীর নাম আমেনা বেগম। তাদের তিন মেয়ে, চার ছেলে।

## কর্মজীবন
মালু মিয়া চাকরি করতেন ইপিআরে। ১৯৭১ সালে কর্মরত ছিলেন দিনাজপুর ইপিআর সেক্টরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। পরে নিয়মিত মুক্তিবাহিনীর জেড ফোর্সের অধীনে যুদ্ধ করেন। তাকে তৃতীয় ইস্ট বেঙ্গল রেজিমেন্টের চার্লি (সি) কোম্পানিতে অন্তর্ভুক্ত করা হয়। জামালপুর জেলার বাহাদুরাবাদ, দেওয়ানগঞ্জ, সিলেট জেলার ছাতক, সালুটিকর, টেংরাটিলাসহ আরও কয়েকটি স্থানে তিনি সাহসিকতার সঙ্গে যুদ্ধ করেন। 

## মুক্তিযুদ্ধে ভূমিকা
১৯৭১ সালে সুরমা নদীর তীরে ছাতকে পাকিস্তানি বাহিনীর শক্ত ঘাঁটি ছিলো। এটি ছিলো ভারত-বাংলাদেশ সীমান্ত থেকে ১০-১১ মাইল দূরে। ১৪ অক্টোবর ভোরে মুক্তিবাহিনীর ব্যাটালিয়ন শক্তির একটি দল সেখানে আক্রমণ করে। মুক্তিযোদ্ধারা ছিলেন কয়েকটি দলে বিভক্ত। এই আক্রমণে চার্লি (সি) দলে ছিলেন মালু মিয়া। এই দলের ওপর দায়িত্ব ছিল কাটঅফ পার্টি হিসেবে কাজ করার। যাতে দোয়ারা বাজার হয়ে ওয়াপদার বাঁধ বা সুরমা নদীপথ ধরে পাকিস্তানি সেনাবাহিনীর কোনো রিইনফোর্সমেন্ট না আসতে পারে। ১৩ অক্টোবর রাতে মালু মিয়ারা ভারতের বাঁশতলা থেকে রওনা হন। তাদের প্রতিরক্ষা অবস্থান নেওয়ার কথা ছিল ছাতকের কাছে টেংরাটিলায়। খুব ভোরে কয়েকটি নৌকায় সেখানে পৌঁছামাত্র তাদের নৌকার দিকে ধেয়ে আসে গুলিবৃষ্টি। পাকিস্তানি সেনাবাহিনী তাদের সব নৌকায় একযোগে আক্রমণ চালায়। আকস্মিক এই ঘটনার জন্য মালু মিয়ারা মোটেও প্রস্তুত ছিলেন না। প্রথম ধাক্কাতেই তাদের দলের ব্যাপক ক্ষয়ক্ষতি হয়। তার সহযোদ্ধা অনেকে গুলিবিদ্ধ হয়ে শহীদ বা আহত হন। গুলিবৃষ্টির মধ্যে জীবন বাঁচাতে তিনি ও তার সহযোদ্ধারা পানিতে ঝাঁপ দেন। নৌকাগুলো পানিতে ডুবে যায়। তাড়াহুড়ো করতে গিয়ে কারও কারও অস্ত্র হাত থেকে পানিতে পড়ে হারিয়ে যায়। জীবন-মৃত্যুর চরম এই সন্ধিক্ষণে মালু মিয়া মনোবল হারাননি। চারদিকে গভীর পানি। আশপাশে ছিল না কোনো শুকনা স্থান বা আশ্রয় নেওয়ার জায়গা। গুলিবৃষ্টির মধ্যে সেখানে থাকা মানে নির্ঘাত প্রাণ হারানো। তার পরও সহযোদ্ধাদের বাঁচাতে তিনি সাঁতাররত অবস্থায় তার অস্ত্র দিয়ে পাকিস্তান সেনাবাহিনীর অবস্থান লক্ষ্য করে পাল্টা গুলি শুরু করেন। তার সাহসিকতা দেখে অন্যান্য যাঁদের অস্ত্র হারিয়ে যায়নি তারা কেউ কেউ অনুপ্রাণিত হয়ে গুলি করা শুরু করেন। এতে অস্ত্রহীন মুক্তিযোদ্ধাদের পশ্চাদপসরণে সুবিধা হয়।

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহি:সংযোগ

বিষয়শ্রেণী:বীর প্রতীক
বিষয়শ্রেণী:২০০৯-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
মমতাজ মিয়া

**মমতাজ মিয়া** (জন্ম: অজানা- মৃত্যু: ২০০৪) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
মমতাজ মিয়া রংপুর জেলার রংপুর সিটি করপোরেশনের উত্তর মুন্সিপাড়ায় । তার বাবার নাম ওমর উদ্দিন এবং মায়ের নাম করিমন নেছা। তার স্ত্রীর নাম জাহানারা বেগম। তাদের তিন মেয়ে ও চার ছেলে।

## কর্মজীবন
মমতাজ মিয়া চাকরি করতেন ইপিআরে। ১৯৭১ সালে কর্মরত ছিলেন দিনাজপুর ইপিআর সেক্টরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। পরে তিনি নিয়মিত মুক্তিবাহিনীর জেড ফোর্সের অধীনে যুদ্ধ করেন। তাকে তৃতীয় ইস্ট বেঙ্গল রেজিমেন্টে অন্তর্ভুক্ত করা হয়। জামালপুর জেলার বাহাদুরাবাদ, বৃহত্তর সিলেট জেলার ছাতক, সালুটিকরসহ আরও কয়েক স্থানে তিনি সাহসিকতার সঙ্গে যুদ্ধ করেন। 

## মুক্তিযুদ্ধে ভূমিকা
১৯৭১ সালের ২৯ নভেম্বর মুক্তিবাহিনীর চারটি দল রওনা হলো টেংরাটিলার উদ্দেশ্যে। একটি দলে আছেন মমতাজ মিয়া। তার দলের নেতৃত্বে মহসীন উদ্দীন আহমেদ (বীর বিক্রম)। ৩০ নভেম্বর ভোরে মমতাজ মিয়া ও তার সহযোদ্ধারা অবস্থান নিলেন টেংরাটিলার ডান পাশে। তারা মূল আক্রমণকারী দল। আর একটি দল আছে তাদের সঙ্গে। ওই দলের অবস্থান বাঁ দিকে। অপর দুই দলের অবস্থান পেছনে; ফ্লাস্কগার্ড হিসেবে। চার দলের সার্বিক নেতৃত্ব দিচ্ছেন মীর শওকত আলী (বীর উত্তম)। সকাল সাতটায় মুক্তিযোদ্ধারা একযোগে আক্রমণ চালান। পাকিস্তান সেনাবাহিনীও পাল্টা আক্রমণ শুরু করে। গোলাগুলি বিনিময় ক্রমশ তীব্র থেকে তীব্রতর হয়। মুক্তিযোদ্ধাদের অধিনায়ক মীর শওকত আলী ধারণা করেছিলেন. চারদিক থেকে ঘেরাও করে কয়েক ঘণ্টা আক্রমণ অব্যাহত রাখলে পাকিস্তানি সেনারা আত্মসমর্পণে বাধ্য হবে। কিন্তু তার ধারণা ছিল ভুল। টেংরাটিলায় পাকিস্তানিদের প্রতিরক্ষাব্যূহ ছিল যথেষ্ট দৃঢ়। তাদের পাল্টা আক্রমণে মুক্তিযোদ্ধারা কিছুতেই সামনে অগ্রসর হতে পারেননি। সারা দিন তীব্রভাবে তারা মুক্তিযোদ্ধাদের আক্রমণ প্রতিরোধ করে। অবশ্য এর মধ্যে কয়েকবার পাকিস্তানি সেনারা পালিয়ে যাওয়ার চেষ্টা করে। মুক্তিযোদ্ধারা তা ব্যর্থ করে দেন। এরপর রাতে মমতাজ মিয়া দুঃসাহসিক এক কাজ করেন। পাকিস্তানি সেনাবাহিনীর প্রতিরক্ষা অবস্থানের তিন দিকে ছিল জলাশয়। তিনি কয়েকটি গ্রেনেডসহ একাই প্রচণ্ড ঠান্ডা পানিতে নেমে কচুরিপানা মাথায় দিয়ে ধীরে ধীরে এগিয়ে যান ওই প্রতিরক্ষা অবস্থানের দিকে। পাকিস্তানি সেনারা বুঝতে পেরে বৃষ্টির মতো গুলি শুরু করে। এতে তিনি দমে যাননি। সহযোদ্ধাদের পাল্টা গুলিবর্ষণের ছত্রছায়ায় সাহসিকতার সঙ্গে তিনি এগিয়ে যান। একপর্যায়ে পৌঁছাতে সক্ষম হন পাকিস্তানি অবস্থানের কাছে।
তারপর সুযোগ বুঝে জলাশয় থেকে ভূমিতে উঠে রাতের অন্ধকারে নিঃশব্দে যান পাকিস্তানি সেনাবাহিনীর প্রতিরক্ষা অবস্থানের একদম কাছে। বার বার অবস্থান পরিবর্তন করে তিনি তার কাছে থাকা সব গ্রেনেড ছোড়েন। প্রথমটি বিকট শব্দে বিস্ফোরিত হলে পাকিস্তানিরা এলোপাতাড়ি গুলিবর্ষণ করে। পরে গুলিবর্ষণ বন্ধ হয়ে যায়। মমতাজ মিয়া বাকি রাত সেখানেই ঘাপটি মেরে থাকেন। খুব ভোরে পাকিস্তানি প্রতিরক্ষা অবস্থানে উঁকি দিয়ে দেখেন সেখানে কোনো সাড়াশব্দ নেই। তখন তিনি আড়াল থেকে কয়েকটি গুলি ছোড়েন। কিন্তু পাকিস্তানি অবস্থান থেকে পাল্টা গুলি হয়নি। সকালে দেখেন পুরো ক্যাম্প খালি। কোথাও পাকিস্তানি সেনা নেই। ক্যাম্পে রান্না করা খাবার পড়ে রয়েছে। সেনারা পালিয়ে গেছে। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:২০০৪-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:জন্ম সাল অজানা
বিষয়শ্রেণী:রংপুরের ব্যক্তি
আসাদ আলী (মুক্তিযোদ্ধা)

:*একই নামের অন্যান্য ব্যক্তিবর্গের জন্য দেখুন [[আসাদ আলী (দ্ব্যর্থতা নিরসন)]]।*
**আসাদ আলী** (জন্ম: অজানা - মৃত্যু: ১৯৮৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
আসাদ আলীর জন্ম গোপালগঞ্জ সদর উপজেলার ঘোষেরচর গ্রামে। তার বাবার নাম কালু মোল্লা। তার স্ত্রীর নাম হাসিনা বেগম। তাদের চার মেয়ে, তিন ছেলে।

## কর্মজীবন
আসাদ আলী ইপিআরে চাকরি করতেন। ১৯৭১ সালে যশোর সেক্টরের ৪ নম্বর উইংয়ের অধীনে যাদবপুরে কর্মরত ছিলেন। মুক্তিযুদ্ধ শুরু হলে ২৭ মার্চ যাদবপুর ক্যাম্পে পাকিস্তানি ক্যাপ্টেন সাদেক খান এসে তাদের অস্ত্র জমা দিতে বলে। তখন তারা বিদ্রোহ করে ঝাঁপিয়ে পড়েন যুদ্ধে। সেদিন ক্যাপ্টেন সাদেক ও তার দলবল তাদের হাতে মারা পড়ে। এরপর বিভিন্ন স্থানে তারা পাকিস্তান সেনাবাহিনীর বিরুদ্ধে যুদ্ধ করেন। প্রতিরোধযুদ্ধে তার ভূমিকা ছিল গুরুত্বপূর্ণ। 

## মুক্তিযুদ্ধে ভূমিকা
১৯৭১ সালের ৩ নভেম্বর মুক্তিযুদ্ধের চূড়ান্ত পর্যায়ে মুক্তিবাহিনীর ছোট একটি দল যশোরের চৌগাছার ভারত-বাংলাদেশ সীমান্তে হিজলীতে পাকিস্তান সেনাবাহিনীর একটি টহল দলকে অ্যামবুশ করে। আক্রমণকারী মুক্তিযোদ্ধাদের এই দলে ছিলেন আসাদ আলী। তারা বেশিরভাগ ইপিআর সদস্য, মুক্তিবাহিনীর ৮ নম্বর সেক্টরের বয়রা সাব-সেক্টরের অধীন মুক্তিযোদ্ধা। তাদের নেতৃত্বে ছিলেন অলীককুমার গুপ্ত।
সেখানে আছে সীমান্ত চৌকি (বিওপি)। মুক্তিযুদ্ধ চলাকালে হিজলীতে পাকিস্তান সেনাবাহিনীর নিয়মিত আনাগোনা ছিল। সেদিন আসাদ আলীসহ মুক্তিযোদ্ধারা সকালে সীমান্ত অতিক্রম করে সেখানে গোপনে অবস্থান নেন। সকাল আনুমানিক নয়টার দিকে পাকিস্তান সেনাবাহিনীর টহল দল অ্যামবুশস্থলে হাজির হলে আসাদ আলীসহ মুক্তিযোদ্ধা সবার অস্ত্র গর্জে ওঠে। তীব্র গোলাগুলির মুখে পাকিস্তান সেনাবাহিনীর ওই টহল দলের ব্যাপক ক্ষয়ক্ষতি হয়। তবে কিছুক্ষণের মধ্যেই সেনারা বিপর্যয় কাটিয়ে ওঠে। আক্রান্ত পাকিস্তানি সেনাদের জন্য পাশের ঘাঁটি থেকে দ্রুত সাহায্য চলে আসে। এরপর পাকিস্তানি সেনারাই মুক্তিযোদ্ধাদের ঘেরাও করে পাল্টা আক্রমণ চালায়। এতে মুক্তিযোদ্ধাদের ক্ষুদ্র দলটি বেশ ঝুঁকির সম্মুখীন হয়। এ সময় আসাদ আলী অত্যন্ত ধৈর্য ও বুদ্ধিমত্তার সঙ্গে পরিস্থিতি মোকাবিলা করেন। চরম বিপদেও তিনি ভেঙে পড়েননি। আসাদ আলী তখন সাহসিকতার সঙ্গে পাকিস্তান সেনাবাহিনীর আক্রমণ প্রতিহত করেন। এর মধ্যে মুক্তিবাহিনীর বয়রা সাব-সেক্টরে পৌঁছে যায় তাদের সংকটের খবর। সেখান থেকে মুক্তিযোদ্ধাদের নতুন দল এসে তাদের সঙ্গে যোগ দেয়। ভারতীয় সেনাবাহিনীর আর্টিলারি সাপোর্টও তারা পান। তখন পাকিস্তানি সেনারা পুনরায় চাপের মধ্যে পড়ে। দিশেহারা পাকিস্তানি সেনারা এরপর সহযোদ্ধাদের মৃতদেহ ও নিজেদের অনেক অস্ত্রশস্ত্র ফেলে কোনো রকমে পালিয়ে যায়। সেদিন যুদ্ধে আসাদ আলীদের দলের একজন মুক্তিযোদ্ধা শহীদ ও কয়েকজন আহত হন। পাকিস্তান সেনাবাহিনীর ছয়-সাতজন নিহত ও অনেক আহত হয়। 

## পুরস্কার ও সম্মাননা
* বীর প্রতীক

## তথ্যসূত্র

## বহিঃসংযোগ

বিষয়শ্রেণী:১৯৮৯-এ মৃত্যু
বিষয়শ্রেণী:বীর প্রতীক
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:গোপালগঞ্জ জেলার ব্যক্তি